**SZOMBATHELY MEGYEI JOGÚ VÁROS ÖNKORMÁNYZATÁNAK**

**SZABÁLYZATA A TELEPÜLÉSRENDEZÉSI SZERZŐDÉSEK MEGKÖTÉSÉRŐL**

Szombathely Megyei Jogú Város Közgyűlése az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 30/A. §-ában szabályozott településrendezési szerződés megkötésének szabályairól az alábbi szabályzatot alkotja:

1. Szombathely Megyei Jogú Város Önkormányzata (a továbbiakban: Önkormányzat) írásbeli kezdeményezésére településrendezési szerződést kell kötni, amennyiben a településfejlesztési cél megvalósítására kizárólag településrendezési eszköz módosítását követően kerülhet sor, és az Önkormányzat döntése alapján a fejlesztés nagyságrendje, helyzete, településszerkezetre gyakorolt hatása vagy az érintett ingatlan felértékelődése indokolttá teszi.
2. Az Önkormányzat Közgyűlése a településrendezési szerződés megkötésére vonatkozó döntését a településfejlesztési döntéssel együtt hozza meg.
3. A településrendezési szerződést az Önkormányzat Közgyűlése hagyja jóvá.
4. A településrendezési szerződés megkötését megelőzően a cél megvalósítója köteles telepítési tanulmánytervet, valamint szükség esetén közterület kialakítási tervet készíteni, és benyújtani az Önkormányzathoz. A közterület kialakítási terv a fejlesztési területre készítendő olyan műszaki dokumentáció, amely a rendezési tervben kiszabályozott közterület műszaki infrastruktúra rendszerének kialakítását, különösen a város közlekedési hálózatára (ideértve a közösségi közlekedést is) gyakorolt hatását, valamint a fejlesztéshez kapcsolódóan kialakításra kerülő zöldterületeket mutatja be.
5. Az Önkormányzat Közgyűlése a települési tanulmánytervet és a közterület kialakítási tervet az annak hiánytalan benyújtásától számított 30 napon belül tárgyalja meg, és azzal egyidejűleg dönt a településrendezési szerződés megkötéséről, az Önkormányzat részére nyújtott biztosítékokról, a településrendezési eszköz módosításának támogatásáról vagy a településrendezési eszköz módosítására vonatkozó kérelem elutasításáról.
6. A településrendezési szerződést az Önkormányzat az Étv. 30/A.§ (1) bekezdés szerinti személyekkel kötheti meg. Nem köthető szerződés olyan személlyel, aki településfejlesztési szerződésben korábban vállalt kötelezettségének nem tett eleget.
7. A településrendezési szerződésnek tartalmaznia kell:
8. a cél megvalósítójának kötelezettségvállalását arra vonatkozóan, hogy a településfejlesztési célt megvalósítja, és viseli ennek, valamint a településrendezési eszköz módosításának költségeit,
9. a településfejlesztési cél megvalósításának tervezett határidejét,
10. kötelezettségvállalást arra nézve, hogy az utat és a hozzá kapcsolódó közműveket (ideértve a fejlesztéssel érintett terület kiszolgálását biztosító, a szerződésben részletezett infrastruktúrát) a terület előkészítése során, az építkezések megkezdése előtt, a kopóréteg kivételével a kötelezett megépíti és forgalomba helyezi, a kopóréteget pedig az ingatlanok 90 %-án megépült épületek használatbavételét követően építi meg,
11. a cél megvalósítójának kötelezettségvállalása, hogy az általa létrehozott közterületeket, közműveket, valamint egyéb műtárgyakat külön megállapodás alapján térítésmentesen az önkormányzat, vagy az illetékes közmű üzemeltető tulajdonába adja, a felmerülő közterhek viselése mellett,

e) a településrendezési szerződés megszegéséhez kapcsolódó jogkövetkezményeket, önkormányzati garanciákat.

8. A településrendezési szerződést közjegyzői okiratba kell foglalni. A megkötött szerződés szövegét az Önkormányzat honlapján közzé kell tenni. A cél megvalósítója vagy az ingatlan tulajdonosa a szerződés minden lényeges tartalmi elemét tartalmazó, közérthető formában megfogalmazott összefoglalót köteles az általa értékesített valamennyi a településrendezési szerződéssel érintett ingatlan adás-vételi szerződésébe beépíteni.

9. A jegyző a megkötött szerződés alapján a településrendezési kötelezettség tényének ingatlan-nyilvántartási feljegyeztetését kezdeményezi, az Étv. 30/A. § (5) bekezdésében foglaltaknak megfelelően.

10. Jelen szabályzat az aláírását követő napon lép hatályba.

Szombathely, 2020. …………………….

|  |  |
| --- | --- |
| **/: Dr. Nemény András :/** | **/: Dr. Károlyi Ákos :/** |
| **polgármester** | **jegyző** |

Záradék:

Jelen szabályzatot Szombathely Megyei Jogú Város Közgyűlése …/2020. (IX.24.) Kgy. számú határozatával jóváhagyta.